recursal/SuperWikiNEXT-32B huggingface dataset:
**Uteblivelse** (engelsk: *no-show*) vil si at man ikke møter opp som avtalt eller på et sted og tidspunkt hvor de forventes å være.

Rettsvesen
----------

I det norske rettsvesenet brukes uteblivelse den ene parten har forfall. I sivlile saker kunne det inntil 1. januar 2008 gis en *uteblivelsesdom* dersom en slik sak ikke kunne utsettes, men med den nye tvisteloven som da kom er dette erstattet med det mer komplekse begrepet *fraværsdom*. Også i straffesaker er hovedregelen at tiltalte bare kan bli dømt dersom den møter, men det finnes flere unntak fra denne regelen.

Luftfart
--------

Innen luftfart er en uteblivelse når en passasjer med billett ikke dukker opp. Eksempler på taktikker brukt av flyselskaper for å redusere tap forårsaket av manglende oppmøte er overbooking, be den reisende bekrefte reisen flere ganger, eller gi gebyr for å ikke møte opp. Noen flyselskaper har klausuler som sier at en person som ikke møter opp til reisen for utgående fly kan bli betraktet som uteblitt og dermed mister alle flyoverganger og returflygninger uten mulighet for refusjon.

Sport
-----

Innen sport brukes begrepet for å beskrive en utøvers uplanlagte fravær fra et arrangement hvor de er påmeldt. I for eksempel utslagsturneringer kan dette føre til endringer i programmet. Se også walkover.

Referanser
----------

1. ↑  «no-show | meaning of no-show in Longman Dictionary of Contemporary English | LDOCE». Besøkt 25. februar 2021.
2. 1 2  «uteblivelse». *Store norske leksikon*. 10. april 2019. Besøkt 20. desember 2021.
3. ↑  «IATA Passenger Glossary of Terms». Arkivert fra originalen (xlsx) 3. august 2021. Besøkt 3. august 2021.  (link can be found on the right bar under "Related Links" on IATA Passenger Standards Conference (PSC))
4. 1 2  «Schedules and Tickets». US Department of Transportation. Arkivert fra originalen 19. juli 2021. Besøkt 3. august 2021.
5. ↑  Frederick, John H. «15. Airline passenger handling – Reconfirmation». *Commercial air transportation* **(engelsk)** (4 utg.). Homewood, Illinois, USA: Richard D. Irwin, Inc. s. 418.
**Marcelo Valle Silveira Mello** (Brasília, 9. august 1985) er en brasiliansk sikkerhetshacker. Han ble arrestert i 2018 under Operação Bravata for å ha tilskrevet vold. Han soner for tiden en fengsel på 41 år.

En tidligere IT-student, Marcelo har oppmuntret til voldelige handlinger og publisering av bilder av drap og pedofili siden 2005, da han var aktiv i det sosiale nettverket Orkut. I 2009 ble han den første brasilianeren som svarte for rasismekriminalitet på internett. Han var angivelig i kontakt med Welligton Menezes de Oliveira, som i 2011 drepte 12 barn på Tasso da Silveira kommunale skole, i Realengo, Rio de Janeiro. Han ble opprinnelig arrestert i 2012, løslatt i 2013 og varetektsfengslet igjen i 2018, da han bodde i Curitiba. Han truet og angrep i flere år den argentinske Dolores Aronovich, en professor ved Federal University of Ceará som har en doktorgrad på engelsk og tilbrakte år med å fordømme Marcelos praksis. Handlingene til Dolores, kjent som Lola, inspirerte lov 13.642 / 2018, sanksjonerte i fjor, og ga det føderale politiet fullmakt til å undersøke misogyny på internett.

Referanser
----------

1. 1 2  The Most Notorious Misogynist in Brazil Is Behind Bars, Again. Vice, May 10 2018.
2. 1 2  Dogolachan: the internet underworld which inspired the young men in Suzano Arkivert 23. juni 2020 hos Wayback Machine.. Gazeta do Povo.
3. ↑  Dogolachan And The Ghost Of Massacres Past. November 7, 2019.
**Florian Zabach** (født 15. august 1918 i Chicago, død 25. februar 2006) var en amerikansk musiker og TV-personlighet. 

ZaBach var det eneste barn av Florian ZaBach Sr, som spilte klarinett med Wiener Philharmoniker, og Anna Morganfort-ZaBach. Han studerte musikk og lærte å spille fiolin sammen med sin far og ved Chicago Cosmopolitan Conservatory of Music. I en alder av 12 år debuterte Zabach sammen med Chicago Symphony Orchestra. Hans innspilling av sangen "The Hot Canary" solgte en million eksemplarer og nådde topp 15 på hitlistene i 1951. 

ZaBach var vertskap for et TV-show i 1954 som ble sendt i flere land verden over. For sitt arbeid på TV, har ZaBach blitt tildelt en stjerne på Hollywood Walk of Fame som ligger ved 6505 Hollywood Boulevard. Hans komposisjoner og musikalske arrangementene ble donert til Florian ZaBach Collection i Library of Congress i august 2005. Han døde i Scranton, Pennsylvania den 25. februar 2006, i en alder av 87 år.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]

Eksterne lenker
---------------

* (en) Florian Zabach på Internet Movie Database Rediger på Wikidata
* (en) Florian Zabach på Discogs Rediger på Wikidata

* (en) Florian Zabach på MusicBrainz Rediger på Wikidata
* Melbourne Observer – Wednesday, December 7, 2005 Melbourne Australia
* Music You (Possibly) Won't Hear Anyplace Else
* Local 802 News Obituaries, October 2006

  


|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** BNF **·** BNF (data) **·** BNE **·** MusicBrainz **·** Discogs
 |
**Højriis** (også stavet **Højris**, som er autorisert plass navn) er en herregård i Sallingsund på Mors ca. 7 km sør for Nykøbing. Højriis er kjent tilbake fra middelalderen.

Den første kjente eieren var en ridder Johan Skarpenberg, som var en av Dronning Margrete 1.s betrodde menn. Han er nevnt i skriftlige kilder fra 1397 og eide mange andre flotte gårder bl.a. Spøttrup i Salling. Han er gravlagt i Viborg domkirke.

Højriis i midten av 1800-tallet, før den store forvandling
Højriis er gjennom årene blitt ombygd flere ganger. Dens nåværende arkitektur stammer fra 1859 da grunneier Galtrup Gjedde  oppførte et tårn. I 1865 ombygde kammerherre C. A. L. Steensen-Leth slottet med den karakteristiske kamtakkede gavler

I det 20. århundre ble Højriis hardt rammet av nedgangstiden og allerede på slutten av 1940-tallet var det meste av slottet ubebodd og det tredelte bygningskompleks rammet av omfattende forfall.

Siden 1994 har en omfattende restaurering funnet sted. Riddersalsfløyen og vingen er nå tettet og omfattende skader på fundamenter og mur er blitt reparert. I det siste er en del av nord-fløyen restaurert, tårnets mur er reparert og tårnuret satt i stand.

Højriis er privateid, og da det ikke er oppført på liste over verneverdige bygg får det ikke offentlig støtte. Midler til restaurering og vedlikehold av slottet og parken kommer fra turismen

Højriis er på 434 dekar.

Eksterne lenker
---------------

* Højriis på 1001 historier av Danmark
* Slottes nettstedet

|  |  |
| --- | --- |
| Oppslagsverk/autoritetsdata | Store Danske Encyklopædi **·** GeoNames
 |

Portal: Danmark
**Pierrick Bourgeat** (født 28. januar 1976 i Échirolles) er en fransk alpinist.

Han debuterte i verdenscupen 21. januar 1996, i et slalåmrenn i Veysonnaz, uten at han klarte å kvalifisere seg til finaleomgangen. Allerede i sitt andre renn i Park City knep han 26. poeng og dermed sine første verdenscuppoeng. Gjennombruddet i verdenstoppen kom i 1998, da han i slalåmrennet i Kranjska Gora kom på andreplass, bak Thomas Sykora. I løpet av karrieren har han oppnådd tre verdenscupseire. Under OL 1998 i Nagano ble han nummer 10 i slalåm, og i Torino 2006 kom han på åttendeplass i kombinasjonen og på 11.-plass i slalåm.

Verdenscupseire
---------------

| Dato | Sted | Land | Disiplin |
| --- | --- | --- | --- |
| 22. november 1998 | Park City | USA | Slalåm |
| 17. februar 2001 | Shigakōgen | Japan | Slalåm |
| 18. februar 2001 | Shigakōgen | Japan | Slalåm |

Verdensmesterskap
-----------------

* St. Anton 2001: 9.-plass i slalåm
* St. Moritz 2003: 4.-plass i kombinasjonen
* Bormio 2005: 3.-plass i lagøvelsen, 8.-plass i kombinasjonen

Referanser
----------

Eksterne lenker
---------------

* (en) Pierrick Bourgeat – Olympedia Rediger på Wikidata

* (en) Pierrick Bourgeat – Sports-Reference (OL-resultater – arkivert) Rediger på Wikidata

* (en) Pierrick Bourgeat – FIS (alpint) Rediger på Wikidata

* (en) Pierrick Bourgeat – ski-db.com Rediger på Wikidata
* Pierrick Bourgeats hjemmeside Arkivert 4. desember 2007 hos Wayback Machine. (fransk)
Gamle Mountain Dew-flasker, muligens fra 1960-tallet
**Mountain Dew** (går under navnet **Mtn Dew** i USA) er en kullsyreholdig brus eid av PepsiCo, i Norge blir den produsert av Ringnes. Den ble lansert i Norge 1. februar 2005, ble tatt av markedet tidlig vinter 2007, men er siden tilbake i norske butikker. Drikken fantes i USA allerede tidlige i 1940-årene, men da som blandevann for whisky.

PepsiCo kjøpte Mountain Dew i 1964 og har solgt den som en vanlig brus med stor suksess. Den er et av de mest solgte brusproduktene i USA. I 1994 ble en lettbrus-variant, kalt Diet Mountain Dew lansert i USA. 

Mountain Dew har smak av sitrus, men smaker ikke som sitron. Den kan sammenlignes med 7 Up og Sprite, men ligger nok nærmere Urge. Mountain Dew inneholder konsentrat av appelsinsaft, og har en lys grønn-gul farge.

Mountain Dew selges også som en egen smak blant slush, Slurpee og Braincoolers. Sortimentet er utviklet med en rekke nye smaker. Det er også lansert egne energivarianter med navn som *Mountain Dew Energy* og *Adrenaline Mountain Dew*.

Referanser
----------

1. ↑  «Produkter » Mountain Dew » Mountain Dew « Ringnes AS». *Ringnes AS* **(engelsk)**. Besøkt 5. november 2021.

Eksterne lenker
---------------

* (en) Offisielt nettsted Rediger på Wikidata

* (en) Mountain Dew – kategori av bilder, video eller lyd på Commons Rediger på Wikidata
**Øystein Elgarøy** (født 1929 i Moss, død 1998) var en norsk astronom. Han var bror av komponisten Jan Elgarøy. Hans sønn Øystein Elgarøy (født 1972) er også astrofysiker ved Universitetet i Oslo. 

Elgarøy var dosent i astrofysikk ved Universitetet i Oslo i 1968, og var professor fra 1983. 

De viktigste arbeidsområdene hans var solar radioastronomi og sollignende stjerner. Innenfor disse områdene publiserte han flere avhandlinger og boken *Solar Noise Storms* (Oxford, 1977). Han ga sammen med Ø. Hauge lærebøker i astronomi: *Det forunderlige univers* (1983) og *Fra strålende objekter til sorte hull* (2 bind, 1989).

Referanser
----------

1. 1 2   Autorités BnF, BNF-ID 17213178m[Hentet fra Wikidata]
2. ↑  «Øystein Elgarøy – Store norske leksikon». *Store norske leksikon* **(norsk)**. Besøkt 25. juni 2017.

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** VIAF **·** GND **·** ISNI **·** BNF **·** BNF (data) **·** LIBRIS **·** SUDOC
 |
|  |
| --- |
|  |
| Høkere i folketellingene i Norge (antall per 100 000). |

**Høker** er en gammel betegnelse på en kjøpmann med begrensede rettigheter. Med dette menes at høkere, i motsetning til byens borgerskap som hadde rett til drive handel *en gros*, bare hadde rettigheter til å drive handel med spesifikke varer. Hvilke varer var nøye definert fra den byen som gav høkeren rettighetene til å drive som høker. Disse rettigheten ble gitt av den lokale fogden, ofte mot et mindre vederlag.

Høkeren var et typisk forstadsfenomen i tidligere tider, og deres handel var begrenset til detaljhandel i dette nærmiljøet. For å bli høker krevdes det ingen spesifikke kvalifikasjoner, som det ble krevet for å anskaffe et borgerbrev, der det gjerne ble stilt krav til både handelserfaring og formue. På den måten kan høkerne ofte betraktes som en form for annenrangs borgerskap.

Referanser
----------

1. ↑  Digitalarkivet Arkivert 22. januar 2016 hos Wayback Machine.

Eksterne lenker
---------------

* De gamle forsteder(PDF): Utdanningsetaten (Oslo)[*død lenke*]

|  |  |
| --- | --- |
| Oppslagsverk/autoritetsdata | Lokalhistoriewiki
 |
**Marthabreen** er en isbre på 8 km² på Spitsbergen, Svalbard, mellom Reindalen og Kjellströmdalen i det sørøstre Nordenskiöld Land. Isbreen fyller dalen mellom vestre Lunckefjellet (924 m) og Skollfjellet (1065 m) og er 8 km lang. Marthabreens istykkelse er på det meste 160 meter. Breen ligger 15 km nord for tettstedet Sveagruva. Den starter umiddelbart nordøst for Gruvfonna og nord for Helsingborgbreen. Marthabreen har en stor sidebre i vest – Propsbreen. 

Breen går nordvestover fra fjellene Høgflaket og Gruvhjelmen, og fortsetter videre nordvestover til den når nunataker Reindalen. Den skyver foran seg et 1,5 km bredt belte av morenemateriale, nesten ned til Reindalselva. 

Det er søkt om å bygge ut kullgruver i Lunckefjellet, og dersom det skal realiseres må det bygges en bro eller vei over sørøstre Marthabreen fram til innslaget i sørsiden av fjellet. Dette vil måtte kreve tillatelse fra miljømyndighetene.

Marthabreen har sitt navn etter Martha Luncke, som var gift med den norske topografen Bernhard Luncke.

Referanser
----------

1. ↑  Marthabreen *Stadnamn i norske polarområde*, Norsk polarinstitutt. Besøkt 11. mars 2013

|  |  |
| --- | --- |
| Oppslagsverk/autoritetsdata | GeoNames **·** Norsk polarinstitutt
 |
**Øystein Bonvik** (født 16. februar 1971) er en norsk kommunikasjonsrådgiver, forfatter og foredragsholder. Han driver i dag egen virksomhet – i tillegg til utviklingen av en rekke bokprosjekter og undervisning i PR og markedskommunikasjon ved Handelshøyskolen BI. 

Bonvik var en av gründerne i det norske konsulentselskapet PR-operatørene – et selskap han også ledet i flere år. Han har vært informasjonssjef i Coca-Cola Norge, kommunikasjonsrådgiver i JKL Oslo og Burson-Marsteller samt informasjons­medarbeider ved det norske NATO-hovedkvarteret i Stavanger. Han er utdannet avisjournalist ved University of Georgia, og har hatt praksis i CNN i Washington, D.C. samt i flere norske aviser. 

Bonvik ble i 2014 tildelt den norske PR-bransjens høyeste utmerkelse – Hedersprisen – for sitt mangeårige faglige, omdømmemessige og kommersielle bidrag til bransjen.

Utgivelser
----------

Bonvik har vært forfatter eller medforfatter av følgende bøker:

* *Praktisk og enkelt om arbeidsrett (2016)*
* *En innføring i PR* (2015)
* *Frist meg ikke inn i ledelse* (2014)
* *Suksess med egne medier* (2013)
* *Få som fortjent* (2012)
* *Virksomhetens stemme* (2010)
* *PR-tips* (2007)
* *God PR. Norsk markeds-PR i praksis* (2007)

Referanser
----------

1. ↑  Fagbokforlaget
2. ↑  Fagbokforlaget
3. ↑  Fagbokforlaget
4. ↑  Fagbokforlaget
5. ↑  «Gyldendal forlag». Arkivert fra originalen 5. august 2010. Besøkt 29. juni 2010.
6. ↑  PR forlaget
7. ↑  Kommunikasjonsforlaget Arkivert 26. juni 2010 hos Wayback Machine.

Eksterne lenker
---------------

* Offisielt nettsted Rediger på Wikidata

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
***Two Kinds of Love*** er en amerikansk stumfilm-western fra 1920 regissert av B. Reeves Eason.

Handling
--------

Fred Watson reiser til den øde landsbygda kjent som Dead Man's Gulch, i håp om at den friske luften skal hjelpe helsen hans. Freds familie, bestående av Kate, sønnen Bobbie og hunden Mickey, reiser sammen med ham. Når de kommer over to hytter, møter de Bill Dorgan, en røff skjeggete eremitt som - etter å ha narret på Kate - inviterer familien til å flytte inn i den andre hytta i området som blir eid av Bill Mason, samtidig som Mason sitter fengslet for drap. I mellomtiden, etter at hans uskyld endelig er fastslått, blir Mason benådet fra fengsel og vender tilbake til hytta hans. Men han har i mellomtiden blitt langt mer bitter ovenfor resten av verden.

Gradvis mykner han av Kates sjarm, og han forsøker å finne igjen gullet som han og partneren hans hadde gjemt flere år tidligere. Men dette blir forhindret, fordi han mangler en del av skattekart som hadde forsvunnet natten etter partnerens død. Men en dag oppdager Mason at Dorgan faktisk besitter den andre halvdelen av kartet, som han hadde skaffet seg ved å drepe Masons partner. Etter en bitter konfrontasjon, gjenvinner Mason denne halvdelen av skattekartet, og beviser samtidig at Dorgan var ansvarlig for at hans partneren hans døde. Etter Freds død oppdager Mason at Kate var søsteren til den avdøde mannen. Mason ønsker derfor å gifte seg med Kate.

Skuespillere
------------

* George A. McDaniel som Mason
* Ted Brooks som Fred Watson
* Jimsy Maye som Kate Watson
* B. Reeves Eason Jr. som Bobby Watson
* B. Reeves Eason som Dorgan
* Fontaine La Rue som Sita
* Charles Newton som Jim Morley

Referanser
----------

1. ↑  «AFI|Catalog». *catalog.afi.com*. Besøkt 25. mai 2023.

Eksterne lenker
---------------

* (en) Two Kinds of Love (1920 film) – kategori av bilder, video eller lyd på Commons Rediger på Wikidata

* (en) *Two Kinds of Love* på Internet Movie Database Rediger på Wikidata

* (en) *Two Kinds of Love* på American Film Institute Rediger på Wikidata

* (en) *Two Kinds of Love* på Silent Era Rediger på Wikidata
Khafrepyramiden og Den store sfinxen
**Khafrepyramiden** eller **Chefrenpyramiden** er den nest største av de tre pyramidene i Giza i Egypt. 
Den ble oppført ca. år 2548 – 2535 F.Kr. under Egypts fjerde dynasti av *Khafre* (Chefren), som var sønn av *Khufu* (Kheops). 

Pyramiden ble åpnet for første gang i år 1818 av Giovanni Battista Belzoni.

Kart med engelske navn over Giza nekropolis, et arkeologisk område på Gizaplatået, 9 km innover i ørkenen fra den gamle byen Giza ved Nilen, rundt 25 km sørvest for Kairo sentrum i Egypt. Komplekset av fortidsminner fra antikkens Egypt omfatter ni pyramider: de tre største er oppkalt etter faraoene Kheops, Khefren og Mykerinos (på egyptisk Khufu, Khafre og Menkaure), de seks andre er navnløse. Området omfatter også Den store sfinksen på østsida, flere gravlunder, en arbeiderlandsby og et industrielt kompleks.
Bygningen var opprinnelig ca. 146 m høy – nå er den ca. 137 m høy. Basisoverflaten er på ca. 215 x 215m. Pyramiden ligger noen hundre meter sør for den store Kheopspyramiden på en liten kolle, og virker dermed høyere enn den. Den er bygd i kalkstein og granitt. Den har to innganger på nordsiden hvorav en på grunnivå og en ca. 11 m høyere opp. Disse to sammenstråler inne i pyramiden til en felles gang. Gravkammeret måler ca. 14 x 5m med en høyde på ca. 6 m og inneholder en sarkofag.

* Giza nekropolis og «Den store sfinksen» ved pyramidekomplekset på Gizaplatået med Khafrepyramiden og Kheopspyramiden (bak til høyre). Foto: Daniel Mayer, 2008Giza nekropolis og «Den store sfinksen» ved pyramidekomplekset på Gizaplatået med Khafrepyramiden og Kheopspyramiden (bak til høyre). Foto: Daniel Mayer, 2008

Se også
-------

* Giza nekropolis
* Pyramidekomplekset ved Giza
* Kheopspyramiden
* Pyramide
* Gizaplatået

Eksterne lenker
---------------

* (en) Pyramid of Khafra – kategori av bilder, video eller lyd på Commons Rediger på Wikidata
* Det egyptiske turistbyrå om Khafre
* om Khafre

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** GeoNames **·** SkyscraperCenter
 |
**Marchal** er en dansk restaurant beliggende i stueetasjen på Hotel d’Angleterre i København. Den har siden mars 2014 vært tildelt én stjerne i *Michelinguiden*. Marchal ble åpnet i mai 2013.

Historie
--------

Etter en omfattende renovering av både hotell og restaurant, gjenåpnet begge etter to års stegning den 1. mai 2013. Restauranten ble oppkalt etter Hotel d’Angleterres første traktør, Jean Marchal.

Marchal ble innrettet som en stor herskapsleilighet oppdelt i flere «rom». Lysekronene i restauranten har hver kostet et sekssifret beløp. Inngang til restauranten foregår via hotellets hovedinngang, og der er panoramavinduer og terrasse ut til Kongens Nytorv. Den ene veggen er innrettet som vinskap fra gulv til loft, med innbyggede stiger og lys.

Restaurantens første køkkensjef var Ronny Emborg, som kom fra en lignende stilling på Restaurant AOC - Aarø & Co. Bare ti måneder etter at Marchal slo dørene opp for første gang, fikk personalet i mars 2014 melding om at restauranten var blitt tildelt én stjerne i *Michelinguiden*. Da Ronny Emborg i mars 2015 flyttet til New York, ble soussjef Christian Gadient ny køkkensjef. På AOC hadde han også vært soussjef under Emborg. Både i 2015, 2016, 2017 og 2018 fikk Marchal fornyet sin Michelin-stjerne. I mars 2016 meddelte Gadient at han ville forlate Marchal, da han hadde ambisjoner om å åpne sin egen restaurant. Stillingen som køkkensjef ble 1. juni samme år overtatt av Andreas Bagh.

Referanser
----------

1. ↑  Schou, Rasmus Kramer (28. april 2014), *Marchal*, AoK, besøkt 5. mars 2016
2. ↑  /ritzau/ (12. mars 2014), *Marchal om Michelin-stjerne: Det er fantastisk*, Ekstra Bladet, besøkt 5. mars 2016
3. ↑  Gram, Kasper Duncan (19. februar 2018), *Overblik: Her er de nye danske Michelin-restauranter*, DR, besøkt 19. februar 2018
4. ↑  Baumgarten, Henrik (1. april 2016), *28-årig ny køkkenchef på Angleterre*, standby.dk, besøkt 1. april 2016

Eksterne lenker
---------------

* Marchals officielle hjemmeside på *dangleterre.com*
* Marchals profil Arkivert 14. februar 2016 hos Wayback Machine. på *Michelinguidens* hjemmeside (en)

|  |  |
| --- | --- |
| Oppslagsverk/autoritetsdata | Store Danske Encyklopædi
 |
***When Rome Ruled*** er en amerikansk stumfilm fra 1914, regissert av George Fitzmaurice.

Handling
--------

I en av de romerske koloniene i Nord-Afrika bor en vakker ung jente, Nydia, sammen med faren sin. En yppersteprest av Jupiter, en av de viktigste romerske gudene, legger merke til henne og ønsker å bruke henne som en av jomfruene. Han sender sine håndlangere for å ta henne med seg. Men dette blir forhindret av bortgangen til Caius, sønnen til den romerske guvernøren. Caius blir også imponert over skjønnheten til Nydia. Men ypperstepresten, sint over å bli forhindret så lett, tar med seg noen av tjenerne sine til Nydias hjem for å få tak i henne. Dette lykkes ikke, og Nydias far blir drept og hjemmet deres blir brent ned til grunnen. Nydia stikker deretter av til ørkenen, og forsøker å gjemme seg i en hule. En hyrde går forbi, og en av sauene hans blir tatt av en løve. Hulen hvor Nydia gjemmer seg, viser seg å faktisk være løvens hule. Hyrden skynder seg derfor til den nærmeste byen, for å få hjelp til å bli kvitt løven.

Hyrden nærmer seg palasset til Caius, akkurat i det et stort selskap feirer ankomsten til den unge kvinnen som Caius etter planen skal gifte seg med. Men Caius forlater denne sammenkomsten, og ønsker å heller hjelpe hyrden. Men ypperstepresten dukker opp igjen, og han anklager Nydia for å ha forført Caius. I konflikten som oppstår dreper Caius ypperstepresten. Men Nydia blir anklaget for å ha begått denne forbrytelsen. Til tross for hennes protester, blir hun snart dømt til å bli kastet for løvene. Men Caius og hans forlovede skynder seg for å redde henne, før det er for sent.

Skuespillere
------------

* Nell Craig som Nydia.
* Clifford Bruce som Caius.
* Riley Hatch som faren til Caius.
* Walter R. Seymour som faren til Nydia.
* Rosita Marstini som Caius sin forlovede.
* A.H. Busby som faren til Caius sin forlovede.
* Charles E. Bunnell som en prest.

Referanser
----------

1. ↑  When Rome Ruled

Eksterne lenker
---------------

* (en) *When Rome Ruled* på Internet Movie Database Rediger på Wikidata

* (en) *When Rome Ruled* på American Film Institute Rediger på Wikidata
***Ukjent mann*** er en norsk svart-hvitt kriminalfilm fra 1951 regissert av danske Astrid Henning-Jensen, som også skrev manuset. Det er basert på Arthur Omres roman *Flukten* fra 1936. Hovedrollen spilles av Alfred Maurstad.

Utendørsopptakene, som utgjør cirka 90 % av filmen, er gjort i Åndalsnes, Bergen og København.

Handling
--------

Erik Dahl, som er dømt for smugling, flykter fra fengselet og oppsøker sin kone. Hun bryter med ham, fordi han ikke vil sone sin straff. Dahl får likevel møte sin sønn på sirkus dagen etter. Politiet kjenner ham igjen, og han må flykte. Dahl oppsøker sin gamle venn blikkenslager Jensen, som har oppbevart en del penger for ham. Deretter klarer Dahl å flykte fra byen. Han ferdes en tid i skogen, men føler seg alltid truet, trass i farget hår og anleggelse av bart. Etter hvert blir han modigere, tar en kystbåt og møter Tone. Hun går av i en kystby og han følger etter henne. Dahl tar inn på det lokale hotellet, hvor han skriver seg inn som fiskehandler. Snart tror hele byen at han har kommet dit for å starte fiskeforretning. Josefsen, som har drevet en slik forretning før, tilbyr ham kompaniskap. Forretningen går strålende, og når de får tilbud om eksport av ål til Danmark, tar Dahl sjansen alene. Dette gjør han fordi han blant annet kan skaffe seg et falskt pass i København. Tone treffer ham i København der de har noen deilige dager sammen. De reiser hjem og stedets politimann oppdager at Dahl er ettersøkt. Han flykter til Bergen for å se sin sønn for siste gang innen han skal reise til utlandet, men politiet har hele tiden hatt familien under oppsikt og anholder ham.

Rolleliste (i utvalg)
---------------------

* Alfred Maurstad - Erik (Berg) Dahl
* Urda Arneberg - Tone
* Jørn Ording - Josefsen
* Helen Brinchmann - Mona Dahl
* Lulu Ziegler - Kabaretsangerinnen
* Preben Neergaard - Kelneren
* Lars Henning-Jensen - Knut

Eksterne lenker
---------------

* (en) *Ukjent mann* på Internet Movie Database Rediger på Wikidata

* (no) *Ukjent mann* i Nasjonalbibliotekets filmografi Rediger på Wikidata

* (no) *Ukjent mann* hos Filmfront Rediger på Wikidata

* (da) *Ukjent mann* i Danmark Nationale Filminstitut Rediger på Wikidata
**Ujour** eller **utenriks jourhavende** er i NRK den journalisten som har ansvar for utenriksstoffet. Ujour fungerer som en vaktsjef for utenriksstoffet, og bestemmer i samråd med vaktsjefen for Dagsnytt eller Dagsrevyen hvilke saker som skal lages til henholdsvis radio og TV. Ujour holder kontakt med korrespondentene, og lager og eventuelt redigerer saker selv ved behov. Ujour avgjør om en korrespondent eller ujour selv skal lage en bestemt sak. Ujour jobber i NRKs utenriksredaksjon, som er en av fagredaksjonene. Mange som jobber som ujour har vært korrespondenter selv.

Radio og TV har hver sin ujour. Ujour radio har ansvaret for utenriksstoffet i Dagsnytts sendinger og utenriksstoffet i P2s Nyhetsmorgen. Frem til februar 2008 var ujour radio også programleder og ansvarlig for utenriksmagasinet Verden i dag (nå nedlagt). Ujour TV har ansvaret for utenriksstoffet i Dagsrevyens, Dagsrevyen 21s og Kveldsnytts sendinger. I tillegg kommer oppdateringssendinger og eventuele ekstrasendinger.
*Denne artikkelen er om Two Harbors, California. Se Two Harbors, Minnesota for byen i Minnesota.*

**Two Harbors**, tidligere kalt **The Isthmus**, er den nest største av de to byene på Santa Catalina Island. Byen er lokalisert på et eid på nordsiden av øya. Derfor var byen tidligere kalt The Isthmus (på norsk *eidet*), men heter nå Two Harbors (to havner) ettersom byen har havn på begge sider av øya. Byen består av 770 meter med land som skiller nordhavnen Isthmus Cove (Banning Harbor) og sørhavnen Catalina Harbor (Cat Harbor). Byen er lokalisert ca 16 km fra både Avalon og Catalina Airport-In-The-Sky, øyas eneste flyplass. Two Harbors har rundt 300 fastboende, men dette øker gjerne i turistsesongene. Det er for det meste en resortplass og har kun et par restauranter, et hotel og én dagligvarebutikk. Det er også en barneskole, Two Harbors Elementary School, som består av et klasserom delt av alle barna i byen. Det finnes ingen ungdomsskole (middle school) eller videregående (high school), så eldre tvinges de til å gå på skole i Avalon. Flere ganger daglig går det ferier fra selskapet Catalina Express fra både San Pedro og Marina del Rey til Two Harbors. Byen er ca 37 km fra fastlandet i San Pedro.

Når europeerne kom bodde det tongva-indianere i området der byen ble grunnlagt. Tidlig på 1800-tallet gikk byen under navnet *The Isthmus* og var et velkjent sted for gruvedrift. Gruvearbeidere hogde etter alt fra sølv, til bly og sink. Under den amerikanske borgerkrigen sendte nordstatene 83 soldater til byen for å opprette Camp Santa Catalina Island. Leiren ble brukt til å beskytte øya mot soldater fra sørstatene og til å studere øya og eidet. Leiren ble fjernet etter krigen, men på begynnelsen av 1900-tallet hadde Det amerikanske militæret igjen satt opp en leier i byen. Dette ble brukt blant annet av filmcrew til å spille inn filmer på 1920- og 1930-tallet. Senere ble leieren brukt av kystvakten under andre verdenskrig, men har siden 1951 vært Isthmus Yacht Club, et firma som leier ut båter til besøkende turister. Turisme er idag hovedinntekten for de 300 innbyggerne. 

|  |  |
| --- | --- |
| Oppslagsverk/autoritetsdata | GeoNames **·** GNIS
 |
**Kh-47M2 Kinzjal** (kyrrilisk: Кинжал, norsk: *dolk*, engelsk: *air-launched ballistic missile*) er et russisk luftbåret missil. Det har en påstått rekkevidde på mer enn 2 000 kilometer (1 200 mi), Mach 10 hastighet, og en evne til å utføre unnvikende manøvrer på hvert trinn av sin fluktbane. Det kan ta både konvensjonelle og kjernefysiske stridshoder, og kan fyres ut fra Tu-22M3 bombefly eller MiG-31K jagerbomber. Det har vært utplassert på flybaser i Russlands Søndre militærdistrikt.

Kinzjal gikk inn i tjeneste i desember 2017 og var ett av seks nye russiske strategiske våpen som ble avduket av Russlands president Vladimir Putin 1. mars 2018.

Ifølge nyhetsbyrået TASS, fant den første lanseringen av Kinzjal i Arktis sted i midten av november 2019. Angivelig ble lanseringen gjennomført av en MiG-31K fra Olenya air base. Raketten traff bakken i målet på «Pemboy» prøvefelt, og nådde en hastighet på Mach 10.

Ifølge BBC skal russiske myndigheter 18. mars 2022 ha delt en video på Twitter som viser øyeblikket våpenlageret i byen Deliatyn, som ligger 10 mil fra grensa til Romania, ble truffet av et Kh-47M2 Kinzjal.

Referanser
----------

1. ↑  «Russia unveils Kinzhal hypersonic missile». Jane's 360.
2. ↑  Majumdar, Dave. «Russia Places 10 Deadly MiG-31s on "Experimental Combat Duty" to Carry "Hypersonic" Missile».
3. ↑  «Russian Aerospace Forces test launch Kinzhal hypersonic missile».
4. ↑  «Kinzhal complex substantially boosts Russia’s Aerospace Force capabilities – commander». Tass.
5. ↑  «Putin unveils new nuclear missile, says 'listen to us now'». Besøkt 2. mars 2018.
6. ↑  «Источники: испытания гиперзвуковой ракеты "Кинжал" впервые проведены в Арктике». Besøkt 30. november 2019.
7. ↑
**Twitch Plays *Pokémon*** (**TPP**) er et sosialt eksperement og en kanal på strømmingsnettsiden Twitch, som består av et crowdsourcet forsøk på å spille *Pokémon*-videospill ved at brukerne skriver inn kommandoer til spillet gjennom Twitch-kanalens chat.

Prosjektet ble utviklet av en anonym australsk programmerer, og ble startet opp 12. februar 2014 med spillet *Pokémon Red*. Nettstrømmen ble populær og fikk i gjennomsnittet 80 000 seere, mens rundt 10 % av dem deltok i spillet. 1. mars 2014 ble spillet fullført, etter mer enn 16 dagers konstant spilling. Twitch anttok at cirka 1,16 millioner folk deltok totalt, mens 121 000 folk deltok samtidig på det høyeste, i tillegg til at strømmen fikk 55 millioner visninger under eksperementet. 5. desember 2014 mottok Twitch Plays *Pokémon* en Game Award i kategorien «Best Fan Creation».

Etter at strømmen ble ferdig med å spille *Pokémon Red*, har kanalen siden gått over til å spille resten av *Pokémon*-spillene, blant annet *Pokémon Crystal*, *Pokémon Emerald*, *Pokémon FireRed*, *Pokémon Platinum*, *Pokémon HeartGold*, *Pokémon Black*, *Pokémon Black Version 2*, *Pokémon X*, *Pokémon Omega Ruby*, *Pokémon Colosseum* og *Pokémon XD*. Eieren av kanalen har tenkt til å fortsette prosjektet så lenge det er interesse for det.

Referanser
----------

1. ↑  xavdematos. «Twitch Plays Pokemon, but can Twitch beat Pokemon?». *Engadget*. Besøkt 30. september 2016.
2. ↑  Chase (1. mars 2014). «Victory! The Thundershock Heard Around the World». Twitch. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 1. mars 2014.  «Arkivert kopi». Arkivert fra originalen 5. mars 2014. Besøkt 30. september 2016.
3. ↑  «The Game Awards Nominees 2014». Arkivert fra originalen 14. november 2015. Besøkt 7. desember 2014.
4. ↑  Farokhmanesh, Megan (25. mars 2014). «Twitch Plays Pokemon will continue as long as it has an active following». *Polygon*. Besøkt 30. september 2016.
5. ↑  «Twitch Plays Pokémon continues with second-gen game — will keep going as long as people care». *VentureBeat*. Besøkt 30. september 2016.

Eksterne lenker
---------------

* Offisielt nettsted Rediger på Wikidata

Portal: Videospill
| Medaljeoversikt |
| --- |
| Konkurrerte for Polens flagg Polen |
|  i langrenn: |
| Langrenn Junior-VM |
| Gull | Vuokatti 2021 |  Sprint klassisk  |
| Sølv | Lahtis 2019 | Sprint klassisk |

**Monika Skinder** (født 19. november 2001 i Tomaszów Lubelski) er en polsk langrennsløper som representerer Mulks Grupa Oskar Tomaszów Lubelski.

Under junior-VM på ski 2019 i Lahtis tok Skinder sølvmedaljen på klassisk sprint, mellom norske Kristine Stavås Skistad og finske Anita Korva.

Skinder ble tatt ut i den polske troppen til Ski-VM 2019 i Seefeld, der hun først endte på 55.-plass i sprinten og tre dager senere, på lag med Justyna Kowalczyk, kvalifiserte seg til finalen i lagsprint hvor de endte på 10. og siste plass.

Hun tok gull i sprint klassisk under junior-VM på ski 2021 i Vuokatti.

Under Vinter-OL 2022 i Beijing, ble hun nummer 42 på sprinten.

Referanser
----------

1. ↑  Skistad sprintet til gull i junior-VM
2. ↑  Monika Skinder zawiedziona debiutem w MŚ
3. ↑  «Cross-country Skiing - Results Book» (PDF). Arkivert fra originalen (PDF) 20. februar 2022. Besøkt 25. februar 2021.

Eksterne lenker
---------------

* (en) Monika Skinder – Olympedia Rediger på Wikidata

* (en) Monika Skinder – FIS (langrenn) Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
**Askim Wolves** er et amerikansk fotballag med base i Askim kommune i Østfold og ledes idag av et eget styre og trener Jan Arild Kirkerud.

Starten
-------

Laget ble stiftet sommeren 2008 av den tidligere Kolbotn Kodiaks-spiller Juan Leiva. Han hadde flere års erfaring innen denne sporten i posisjonen som right guard for Kodiaks, og lenge hatt lyst til å starte opp et lokalt lagt hjemme i Askim. I samtaler med tidligere medspillere fra Kolbotn; Tor-Erling Hestø og Uno Olsen, begynte ideen å vokse. Tidligere nabo av Leiva, Pål Øyvind Olsen, hørte om klubbens planer og hev seg på lasset og satset tid og krefter på å rekruttere spillere.

The Wolves fikk fort oppmerksomhet og antall spillere økte raskt. Smaalenene avis viste interesse for klubben og skrev en artikkel om laget rett etter klubbens stiftelse. Klubben teller pr høsten 2009 ca. 20 aktive spillere, med en total på hele 35 registrerte medlemmer.

Lagets trener
-------------

Lagets trener, Jan Arild Kirkerud, har lang erfaring innen amerikansk fotball. Karrieren strekker seg gjennom årene fra starten som reciever i 1986 og spill gjennom de fleste posisjoner i sporten frem til 1999. Han deltok også i det norske landslaget mellom 1992 -1997 og har også erfaringer som hjelpetrener i diverse lag i åtte år.

Ledelse
-------

I dag ledes klubben av styreleder Patrick M. Leiva, som har lang erfaring som siviløkonom, økonomirådgiver, administrasjonsleder og arbeid innen økonomi, regnskap, budsjettering og etablering av bedrifter. Klubbens styre består av 10 medlemmer, 9 menn og 1 kvinne.

Klubbens farger
---------------

Askim Wolves har valgt en egen fargekombinasjon i valget av uniform:

* Sølvgrå hjelm med svarte masker og ulvlogo på sidene.
* Hvite trøyer som hovedfarge med blåsider og kanter, gråe skuldre og blåe trøyenumre.
* Sølvgråe bukser.
* Hvite strømper.

Annet
-----

Askim Wolves sin økonomi har hittil kun basert seg på midler anskaffet gjennom dugnader for forskjellige bedrifter, loddsalg, medlemskontingenter og støttemedlemmer. Treninger foregår på grusbanen ved Askim videregående skole.

Bilder
------

Eksterne lenker
---------------

* Offisielt nettsted Rediger på Wikidata
* Askim Wolves på Facebook
**Sophie von Hessen-Philippsthal** (født 6. april 1695, død 8. mai 1728) var en tysk adelskvinne, gift titulærhertuginne av Slesvig-Holsten-Sønderborg-Beck. 

Hun ble født i Philippsthal (Werra) som yngste datter av Philipp, landgreve av Hessen-Philippsthal (1655–1721) og 
Catharina Amalie, grevinne til Solms-Laubach (1654–1736). Hun vokste opp ved hoffet i Kassel hvor det ble lagt planer om å bortgifte henne med grev Friedrich Ernst zur Lippe-Alverdissen (1694–1777). Da dette strandet forsøkte i stedet hennes tante Hedwig Luise (1650–1731) (gift med August av Slesvig-Holsten-Sønderborg-Beck), å føre henne sammen med nevøen Peter August av Slesvig-Holsten-Sønderborg-Beck. De ble gift på tantens enkesete i Rinteln, og fikk tre barn hvorav kun Karl Anton August overlevet. Sophie døde i 1728 i Marburg da hun fødte deres fjerde barn.

Referanser
----------

1. ↑   The Peerage, The Peerage person ID p11295.htm#i112943, besøkt 9. oktober 2017[Hentet fra Wikidata]
2. ↑   The Peerage person ID p11295.htm#i112943, besøkt 7. august 2020[Hentet fra Wikidata]
3. ↑  «Hessische Biografie : Erweiterte Suche : LAGIS Hessen». *www.lagis-hessen.de*. Besøkt 25. januar 2020.
**Plateepitelkarsinomer** er det latinske navnet for munnhulekreft. Munnhulekreft er kreftsvulster utgått fra slimhinner (plateepitelkarsinomer) eller små spyttkjertler (adenokarsinomer) i munnen eller på tungen.
Tobakk, alkohol og/eller dårlig ernæring og tannstatus kan være disponerende faktorer, men slike kreftsvulster kan også oppstå hos personer med svært sunt levesett. Visse svulster kan være forårsaket av virus. 

Noen munnslimhinnesykdommer, f.eks. leukoplaki, erythroplaki og lichen planus, predisponerer for å utvikle munnhulekreft.

Symptomer: Kreft i munnhulen debuterer ofte som kroniske sår som etter hvert får fast, vollformig rand og/eller vokser som markert kul eller fortykkelse. Graden av smerte varierer og avhenger bl.a. av om såret blir infisert, og hvor dypt svulsten vokser. Det kommer ofte tidlig spredning til regionale lymfeknuter under kjeven og/eller på halsen. Slik spredning kan etter hvert kjennes som faste kuler, som vanligvis ikke er ømme.

Diagnose: Diagnosen stilles vanligvis ved å skjære ut en vevsprøve fra primærsvulsten (biopsi). Det er også viktig å utrede om det er skjedd en spredning av svulsten til lymfeknuter eller til andre organer i kroppen. Man bruker vanligvis CT-undersøkelse av halsen og røntgen av lungene. Ved påvisning av en forstørret lymfeknute kan man stikke en fin nål inn i knuten og suge ut celler for å finne ut om der er svulstvev (finnålsaspirasjonscytologi).

Behandling: Behandling er om mulig radikal kirurgisk fjerning av primærsvulsten og av eventuell lymfeknutespredning. Ofte suppleres den kirurgiske behandlingen med strålebehandling mot tilgrensende deler av munnslimhinnen og mot regionale lymfestasjoner. I langtkomne tilfeller kan det også være aktuelt å forsøke cytostatikabehandling.

  


| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store medisinske leksikon
 |
**Jessie Royer** (født i Montana, USA) er en amerikansk hundekjører fra Fairbanks, Alaska, USA. 

Royer vokste opp i Montana, og hun startet med hundekjøring da hun var 10 år. I 1994, 17 år gammel, vant hun Race to the Sky. Dette er et 500 miles (805 km) langt hundesledeløp i Montana. Jessie Royer ble den første kvinne som vant dette løpet, og hun var også den yngste som hadde vunnet det.

Andre løp som hun har vunnet er Northern Lights Challenge i 1998, La Grande Odyssee Race i 2005 og Canadian Challenge i 2006.

I 2001 debuterte hun i Iditarod med en 14.-plass, og ble dermed *beste førstegangskjører* dette året. Totalt har hun deltatt 5 ganger i verdens lengste hundesledeløp, og hennes beste plassering kom i 2005 da hun ble nummer 8.

Plasseringer i Iditarod
-----------------------

| År | Plassering | Tid |
| --- | --- | --- |
| 2001 | 14 | 11 døgn, 23 timer og 04 minutter |
| 2003 | 20 | 11 døgn, 04 timer og 09 minutter |
| 2004 | 21 | 10 døgn, 14 timer og 23 minutter |
| 2005 | 8 | 10 døgn, 01 timer og 03 minutter |
| 2006 | 11 | 09 døgn, 23 timer og 23 minutter |

Eksterne lenker
---------------

* Offisielt nettsted Rediger på Wikidata

* (en) Jessie Royer – kategori av bilder, video eller lyd på Commons Rediger på Wikidata
* (en) Jessie Royer – Iditarod Trail Sled Dog Race Rediger på Wikidata
* Biografiside fra Cabela
* Hjemmeside
**Jesu fristelse** er betegnelsen på en hendelse som er beskrevet i *Evangeliene*. Historien forteller at etter at Jesus Kristus ble døpt av Johannes Døperen, drev Den hellige ånd ham ut i ødemarken, hvor han oppholdt seg i førti dager. 

Den mest detaljerte versjonen finnes *Evangeliet etter Lukas*, fjerde kapittel. Lukas forteller at i ødemarken ble Jesus tre ganger fristet av Djevelen. Jesus spiste ikke under oppholdet, og den første fristelsen bestod i at Djevelen oppfordret ham til å vise at han var Guds sønn ved å gjøre en stein om til et brød. Jesus svarte «Mennesket lever ikke av brød alene». Deretter førte Djevelen ham til et høyt fjell, og tilbød ham makt over hele verden. Jesus svarte «Herren din Gud skal du tilbe, og ham alene skal du tjene». Den siste fristelsen bestod i at Djevelen tok Jesus med til Jerusalem og stilte ham opp på tempelmuren, muligens var dette i tråd med rabbinske spådommer om Messias' komme. Djeveln oppfordret Jesus til å kaste seg ut og la engler redde seg. Jesus svarte «Du skal ikke sette Herren din Gud på prøve». Etter at alle de tre fristelsene var blitt avvist, lot Djevelen Jesus være i fred en stund. 

Historien om fristelsene brukes som grunnlag for å kalle Jesus for «den nye Adam», på grunn av at han stod imot Djevelens tilnærminger der den første Adam falt. Historien er også grunnlaget for at fastetiden varer i nettopp førti dager.

Kirkens fastetid
----------------

Som en påminnelse om og markering av Jesu førti dager i ørkenen, innførte den katolske kirke tradisjonen med fastetiden, det vil si en førti dager lang faste før påskefeiringen, minus søndagene som ikke er fastedager. Fasteperioden regnes altså fra og med askeonsdag rett etter fastelavn, til og med påskeaften.

Referanser
----------

1. ↑  "Our Rabbis related that in the hour when the Messiah shall be revealed he shall come and stand on the roof of the temple." Pesikta Rabbati 62 c-d Rivka Ulmer, *A Synoptic Edition of Pesiqta Rabbati Based upon All Extant Manuscripts and the Editio Princeps*. South Florida Studies in the History of Judaism 155, 1995
2. ↑  Den norske kirke om fastelavn og faste

Portal: Litteratur

|  |  |
| --- | --- |
| Oppslagsverk/autoritetsdata | LCCN
 |
**Fay Moulton** (født 7. april 1876 i Marion County i Kansas, død 18. februar 1945 i Kansas City i Missouri) var en amerikansk friidrettsutøver som deltok i de olympiske leker 1904 i St. Louis.

Moulton vant en olympisk bronsemedalje i friidrett under OL 1904 i St. Louis. Han kom på tredjeplass på 60 meter bak sine landsmenn Archie Hahn og William Hogenson alle tre fikk tiden 7,2. Han kom på fjerdeplass på 100 meter.

Moulton deltok også under Ekstralekene 1906 i Athen, han kom på andreplass på 100 meter bak sin landsmann Archie Hahn.

OL-medaljer
-----------

* 1904 USAs flagg St. Louis - Bronse Bronse i friidrett, 60 meter USAs flagg USA
* (1906 Hellas’ flagg Athen - Sølv Sølv i friidrett, 100 meter)

Referanser
----------

1. 1 2   Roglo, Roglo person ID p=fay;n=moulton[Hentet fra Wikidata]

Eksterne lenker
---------------

* (en) Fay Moulton – Olympedia Rediger på Wikidata

* (en) Fay Moulton – Sports-Reference (OL-resultater – arkivert) Rediger på Wikidata

* (en) Fay Moulton – Track and Field Statistics Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
*Gui* fra Dawenkou-kulturen
**Tai'an** (eller *Taian*, kinesisk: 泰安; pinyin: *Tài'ān*) er et kinesisk byprefektur i provinsen Shandong i Folkerepublikken Kina. Befolkningen i hele byprefekturet anslås (2004) til 5 499 000. Selve byen har et folketall på 1,57 mill. innbyggere.

Nord for selve byen ligger fjellet Tai Shan (1.545 m), som blir nevnt allerede i Konfucius' skrifter og som regnes som ett av det taoistiske Kinas fem mektige fjell. Det er verdens mest besøkte og bestegne fjell. 

Byens viktigste tempel er det daoistiske Daimiao-tempelanlegget.

En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner. Det gjør også funnfeltet for Dawenkoukulturen. Dawenkoufeltet ble utgravd i 1959, 1974 og 1978. Bare dets midtre skikt betegnes som Dawenkoukultur, ettersom det tidligste laget svarer til Beixinkulturen og det yngste laget er en tidlig variant av Longshankulturen.

I Vår- og høstannalenes tid og De stridende rikers tid tilhørte området dels staten Qi, dels staten Lu.

Administrative enheter
----------------------

Tai'an i Shandong
Tai'an består av to distrikter, to byfylker og to fylker:

* Distriktet Taishan – 泰山区 *Tàishān Qū* ;
* Distriktet Daiyue – 岱岳区 *Dàiyuè Qū* ;
* Byfylket Xintai – 新泰市 *Xīntài Shì* ;
* Byfylket Feicheng – 肥城市 *Féichéng Shì* ;
* Fylket Ningyang – 宁阳县 *Níngyáng Xiàn* ;
* Fylket Dongping – 东平县 *Dōngpíng Xiàn*.

Samferdsel
----------

### Jernbane

Beijing-Shanghai høyhastighetstog har stoppested her.

### Vei

Kinas riksvei 104 løper også gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GND **·** LCCN **·** SUDOC **·** GeoNames **·** MusicBrainz
 |
***Wario Land: The Shake Dimension***, kjent som ***Wario Land: Shake*** (ワリオランド シェイク, *Wario Rando Sheiku*) i Japan og ***Wario Land: Shake It!*** i Nord-Amerika, er et videospill for Wii utviklet av Good-feel. Spillet er det sjette i *Wario Land*-serien.

Spilleren må kontrollere hovedpersonen Wario, som må reise gjennom fem forskjellige kontinenter, som hver har opptil 7 ulike nivåer, og beseire en sjef på hvert enkelt nivå. Hovedmålet for alle nivåene er å redde skapninger kjent som Merfles, som er fengslet i små bur som ligger mot slutten av hvert nivå. Å ødelegge et Merfle-bur utløser også en nedtelling, hvor spilleren må tilbake til begynnelsen av nivået før tiden løper helt ut.

Spillerens sekundære mål er å samle inn så mange penger som mulig. Enten fra å samle inn mynter spredt over hele nivået, eller ved å finne de 3 skjulte skattene som finnes på hvert nivå. Spillere kan bruke opptjente penger i en butikk for å kjøpe forskjellige produkter, for eksempel helse-oppgraderinger eller kart over nye kontinenter. Spillet begynner med Captain Sirup som bryter seg inn på et museum, som huser Shake Dimension. Men hun blir vitne til en krise som oppstår i Shake Dimension, hvor Shake King har fengslet dronning Merelda og hennes Merfle-undersåtter.

| * v
* d
* r
*Wario*-spill |
| --- |
| *Wario Land* | *Wario Land: Super Mario Land 3* **·** *II* **·** *Virtual Boy Wario Land* **·** *3* **·** *4* **·** *The Shake Dimension* |
| *WarioWare* | *Minigame Mania* **·** *Mega Party Game$!* **·** *Touched!* **·** *Twisted!* **·** *Smooth Moves* **·** *Snapped!* **·** *D.I.Y.* **·** *Game & Wario*  **·** *Gold*  **·** *Get It Together!* |
| Andre spill | *Mario & Wario* **·** *Wario Blast* **·** *Wario's Woods* **·** *Wario World* **·** *Wario: Master of Disguise* |
| Relaterte spill | *Super Mario Land 2: 6 Golden Coins* **·** *Dr. Mario 64*  **·** *Super Mario 64 DS* **·** *Mario Kart*  **·** *Super Smash Bros.* |

Portal: Videospill